cyanic-selkie/wikianc huggingface dataset:
Brentford FC
Sodan aikana joukkue otti osaa London War Cup -otteluihin, joiden finaalissa 1941 joukkue hävisi Readingille, mutta 1942 voitti Portsmouthin.
Sittemmin joukkue ei ole kuulunut menestyjiin. Kaudella 2013–2014 joukkue keräsi 94 pistettä ja sijoittui sarjassaan toiseksi Wolverhampton Wanderersin jälkeen ja nousi suoraan Mestaruussarjaan. Vuonna 2021 Brentford nousi karsintojen kautta Valioliigaan ensimmäisen kerran yli 60 vuoteen.
Joukkueen eniten esiintynyt pelaaja on Ken Coote (1949 – 1964) 559 ottelullaan. Viime vuosikymmenten pelaajista Irlannin nuorten maajoukkueessakin esiintynyt Kevin O'Connor (vuodesta 2000 alkaen) on pelannut Brentfordin riveissä 500 ottelua. Maaleja on tehnyt eniten Jim Towers (1951–1961), yhteensä 163 maalia. Brentfordin kokoonpanossa on esiintynyt myös lukuisia eri maiden maajoukkuepelaajia, eniten maaotteluita on Brentfordin ulkomaalaispelaajista seuraan kuuluessaan Maltan puolustajalla John Buttigiegilla (22).
Brentfordilla on myös naisten jalkapallojoukkue.
Strelkan metroasema
Strelka on yksi Nižni Novgorodin metron asemista. Se avattiin 12. kesäkuuta 2018.
Keltainen jäänsärkijä (levykauppa)
pienoiskuva|Levykauppa Keltainen jäänsärkijä Keltainen jäänsärkijä on helsinkiläinen Kampin kaupunginosassa Urho Kekkosen kadulla Tavastia-klubin vieressä toimiva levykauppa. Kari Nissin perustama liike avattiin toukokuussa 1989 Museokadulla. Vuosina 1991–1993 Keltainen Jäänsärkijä toimi Fredrikinkadulla. Keväästä 1993 lähtien levykauppa on toiminut Urho Kekkosen kadulla kahdessa eri liiketilassa. Nissin yhtiökumppanina ja yrityksen toisena omistajana on 1990-luvun loppupuolelta asti työskennellyt Jyrki Kettunen. Keltainen Jäänsärkijä on pitänyt verkkokauppaa vuodesta 2017 alkaen.
Yritys on saanut nimensä The Beatlesin Yellow Submarine -kappaleen suomenkielisestä käännösversiosta Keltainen jäänsärkijä, jonka ovat esittäneet Simo Salminen ja Spede Pasanen ja jonka on sanoittanut Juha Vainio.
Elämän vonkamies
Elämän vonkamies on Mikko Niskasen ohjaama elokuva vuodelta 1986. Elokuva perustuu kirjailija Kalle Päätalon omaelämäkerrallisen Iijoki-sarjan kolmeen ensimmäiseen romaaniin. Elokuva on esitetty myös 8-osaisena televisiosarjana muutamia kertoja.
Palkinnot
Pirjo Leppänen sai roolistaan parhaan naispääosan Jussi-palkinnon.
Georg Malmstén
Georg "Jori" Malmstén (27. kesäkuuta 1902 Helsinki – 25. toukokuuta 1981 Helsinki) oli suomalainen laulaja, muusikko ja säveltäjä.
Molli-Jorinakin tunnetun Malmsténin suosittuja levytyksiä ovat esimerkiksi "Äänisen aallot", "Heili Karjalasta", "Suurin onni, lyhyin onni", "Muistelo" ja "Särkynyt onni". Erityisen suosittuja ovat lisäksi lastenlaulut Mikki-Hiirestä. Levytyksiä kertyi yhteensä 842, joka on toiseksi eniten Suomessa. Malmsténia enemmän artistilevytyksiä on tehnyt ainoastaan Kari Peitsamo. Malmstén onkin tärkeimpiä suomalaisen kevyen musiikin vaikuttajia. Hän laajensi alusta asti ohjelmistoaan perinteisen iskelmämusiikin ulkopuolelle ja sai ehkä siksi arvostusta jo elinaikanaan, toisin kuin monet pelkästään iskelmässä pitäytyneet artistit. Hän sävelsi musiikkia myös elokuviin, näytteli monessa elokuvassa, sekä myös ohjasi yhden elokuvan, Pikku myyjätär. Myös hänen veljensä Eugen Malmstén, sisarensa Greta Pitkänen ja tyttärensä Ragni Malmstén sekä Ragnin puoliso Erkki Karjalainen olivat tunnettuja viihdetaiteilijoita.
Varhaiset vuodet
”Stadin kundi” Georg Malmstén syntyi rikosetsivä Karl Jarl Malmsténin ja tämän venäläissyntyisen vaimon Eugenie Petroffin kolmesta lapsesta ensimmäisenä 27. kesäkuuta 1902 Helsingissä. Georgin omat musiikilliset lahjat tulivat esille kansakoulussa, ja hän aloitti trumpetinsoiton opiskelun Helsingin musiikkiopistossa (nykyisin Sibelius-akatemia). Edistyttyään Georg pääsi oppilaaksi silloiseen Helsingin Torvisoittokuntaan ja 17-vuotiaana kornetistiksi Laivaston soittokuntaan. Suomen armeijan nuorimmaksi musiikkivääpeliksi hän pääsi jo 19-vuotiaana.
Vuonna 1925 Georg Malmstén solmi avioliiton Ragnhild Törnströmin (k.1981) kanssa. Liitosta syntyi kaksi lasta, teollisuusneuvos Ole Malmstén (1925–1981) ja Ragni (1933–2002). Samoihin aikoihin hän soitti Laivaston soittokunnan kanssa menestyksellisesti viihdemusiikkia Esplanadin puistossa, tietysti palveluksen ulkopuolella. Malmstén siirtyi vuosikymmenen loppupuoliskolla Helsingin konservatorioon (nykyinen Sibelius-Akatemia) opiskelemaan laulua Väinö Lehtisen johdolla ja myöhemmin oopperaluokalle Aino Acktén johdolla. Hän esiintyi oppilaskonserteissa hyvin lehtiarvosteluin ja sai näin Parlophon-yhtiön kiinnostumaan itsestään.
Läpimurto
Malmstén pääsi vuonna 1929 levytysmatkalle Berliiniin, missä hän levytti muun muassa joitakin omia sävellyksiään, kuten kappaleen "Särkynyt onni", jota myytiin noin 17 000 kappaletta ja joka nosti hänet viihdemusiikin tähdeksi. Alkuun Malmstén teki omiin sävellyksiinsä ruotsinkieliset sanat (hänen äidinkielensä oli ruotsi) ja suomennokset teki hänen ystävänsä Roine Richard Ryynänen. Useimmat kappaleet Malmstén levytti sekä suomeksi että ruotsiksi. Malmstén ja Ryynänen myös käyttivät ensimmäisinä schlager-musiikista suomenkielistä sanaa iskusävelmä, joka sittemmin muuntui käsitteeksi iskelmä.
Tuolloin Malmsténin ura kuitenkin vaikutti taipuvan taidemusiikin suuntaan. Hän esiintyi vuonna 1929 Händelin oopperan Julius Caesar nimiosassa, ja seuraavana vuonna hän esitti Savonlinnan oopperajuhlilla Jussin osan oopperassa Pohjalaisia. Puolisen vuotta myöhemmin hän antoi Helsingin yliopiston juhlasalissa ensikonserttinsa. Malmsténille tarjottiin kiinnitystä Suomalaiseen oopperaan, mutta taloudellisista syistä hän ei voinut ottaa tarjousta vastaan, sillä se olisi edellyttänyt luopumista iskelmämusiikista, eikä hän olisi kyennyt elättämään perhettään pelkällä oopperan palkalla.
Hän oli samana vuonna hakenut Laivaston soittokunnan kapellimestarin paikkaa mutta ei saanut sitä. Hän jätti laivaston, alkoi keskittyä Parlophon-levy-yhtiön myyntipäällikön tehtäviin, ja suuntautui näin lopullisesti viihdemusiikkiin. Malmstén jättäytyi vuonna 1931 vapaaksi taiteilijaksi. Hän aloitti saman vuosikymmenen aikana yhteistyön Dallapé-orkesterin kanssa laulusolistin ja kapellimestarin ominaisuudessa. Samaan aikaan hän sävelsi musiikkia revyihin ja myös näytteli niissä. Hän oli Toivo Kärjen tärkeä esikuva säveltäjänä. Vuonna 1937 hän levytti Dallapén säestämänä Odeon-merkille Kärjen-Martti Jäppilän  menevän foxtrotin "Neiti Hymysuu", joka oli Kärjen ensimmäinen levytetty sovitus.
Sota-aika
Talvisodan sytyttyä Malmstén määrättiin Helsingin laivastoasemalle musiikkimestarin tehtäviin. Sota-aikana levy-yhtiöillä ei ollut aikaa etsiä uusia kykyjä, joten levyjä tekivät lähinnä jo ennen sotaa tähdiksi nousseet laulajat. Malmstén oli sotavuosina eniten levyttäneitä suomalaisia laulajia. Sota-ajan Malmstén-klassikkoja olivat "Liisa pien'", "Tumma yö", "Kaunis valhe", "Kaarina", "Pienet kukkivat kummut" ja monet muut. Levytysmatkoja hän teki ensin Tukholmaan ja myöhemmin Berliiniin.
Malmstén palveli jatkosodan aikana laivastossa ja kiersi ahkerasti esiintymässä eri puolille Suomen merialueita sijoitetuille laivaston joukoille sekä asemiesilloissa, ja hän esiintyi paljon myös radiossa. Kiertueet tehtiin Malmsténin mukaan "välillä vihollisen pommisateessa". Malmstén vapautui palveluksesta vuonna 1944 ja teki seuraavan levynsä 1945. Sodanjälkeisinä vuosina Malmstén vaihteli levy-yhtiöitä eikä juuri tehnyt erityisen merkittäviä levytyksiä. Vuonna 1947 levytettiin kuitenkin tunnetumpi kappale "Pennitön uneksija".
Ura pääsee uuteen vauhtiin
Malmstén pääsi vuonna 1948 Helsingin Poliisisoittokunnan kapellimestariksi ja päätti näin vapaan taiteilijan kautensa. 1950-luvun alussa hän levytti monia sittemmin klassikoiksi muodostuneita kappaleita kuten "Stadin kundi". Hän teki myös laulun "Kohtalokas samba", josta tuli hänen veljensä Eugen Malmsténin konserttien bravuurinumero, vaikka Eugen lauloikin sen levylle vasta 1970-luvulla. Georg levytti samban 1950-luvulla, mutta hänen oma versionsa on jäänyt Eugenin ja Vesa-Matti Loirin versioiden varjoon.
Tässä vaiheessa Malmstén oli jo oppinut suomen kielen niin hyvin, että riimitteli laulujensa sanat suoraan suomeksi. Muita tunnetuksi tulleita Malmstenin suomenkielisiä sanoituksia 1940-luvulta ovat "Totisen pojan jenkka", "Erokirje heilille" ja aiemmin mainittu "Pennitön uneksija". Poliisisoittokunnassa toimiessaan hän levytti myös Lasten liikennelaulun.
Hän kuitenkin keskittyi esiintymisen sijaan enemmänkin Poliisisoittokunnan johtamiseen. Tuona aikana sen sijaan syntyi monia uusia sävellyksiä. Poliisisoittokunnan kapellimestarin tehtävästä hän luopui vuonna 1965.
Viimeisen kerran pinnalle
Malmstén alkoi 1960-luvulla vetää yhteislauluiltoja, joiden ansiosta hänen monia kappaleitaan löydettiin uudelleen. Hän levytti vielä 1970-luvun alkupuolella uusia versioita aiemmista klassikoistaan. Viimeisen kerran Malmsténin ääni tallentui levylle vuonna 1975 kappaleilla "Ilta skanssissa" ja "Kirje sinulle". Kyseessä oli Dallapé-orkesterin 50-vuotisjuhlalevy.
Malmstén kuoli Helsingissä 25. toukokuuta 1981 pitkäaikaiseen sairauteen. Hänet on haudattu Hietaniemen hautausmaalle (kortteli H36).
Seuraavana vuonna eli 1982 Säveltäjät ja Sanoittajat Elvis ry perusti Malmstén-säätiön, jonka tarkoituksena on edistää ja tukea luovaa suomalaista kevyttä musiikkia. Säätiö on jakanut vuodesta 1999 Georg Malmstén -palkintoa, joka ensimmäisellä kerralla myönnettiin Paul "Nacke" Johanssonille.
Salanimet
Georg Malmsten käytti salanimiä:
PCI
Historia
Intel aloitti PCI:n kehityksen noin vuonna 1990. 22. kesäkuuta 1992 julkaistiin PCI 1.0. PCI 2.0, jonka myötä määriteltiin emolevyyn tuleva PCI-liitin, julkaistiin 30. huhtikuuta 1993. PCI alkoi menestyä nopeasti huippuluokan palvelimissa, mutta tavallisissa PC-tietokoneissa VLB:n syrjäyttäminen oli hitaampaa. PCI korvasi myös MCA ja EISA-väylät.
Strontiumsulfidi
Strontiumsulfidi (SrS) on strontium- ja sulfidi-ionien muodostama epäorgaaninen ioniyhdiste. Yhdistettä voidaan käyttää loisteaineiden valmistukseen ja tekstiiliteollisuudessa nahkojen käsittelyssä.
Sloyd
PulmaPuoti (Oy Sloyd Ab) on vuonna 1989 perustettu pulmapeleihin keskittynyt Vaasassa toimiva osakeyhtiö. ”PulmaPuodin Pelit & Palat” -sarja valmistetaan koivupuusta. PulmaPuodista löytyy n. 1000 eri pulmaa.
Crafoord-palkinto
thumb|[[Kaarle XVI Kustaa ojentaa vuoden 2010 Crafoord-palkinnon merentutkija Walter Munkille.]]
Lahti Lacrosse
Lahti Lacrosse ry on vuonna 2008 perustettu lahtelainen lacrosseseura, jonka alaisuudessa pelaavat miesten, poikien ja naisten joukkueet. Seuran fieldlacrossejoukkueet tunnetaan nimillä Lahti Predators, kun taas box lacrossejoukkueen nimi on Lahti BoxMonkeys.
Strontiumsulfidi
Ominaisuudet
Huoneenlämpötilassa strontiumsulfidi on valkoista tai harmahtavaa kiteistä ainetta, joka on hieman hygroskooppista. Ilma saa sen muuttumaan väriltään vaaleankeltaiseksi. Yhdisteen alkeiskoppi on kuutiollinen ja rakenne muistuttaa natriumkloridin rakennetta. Strontiumsulfidi liukenee vähäisessä määrin veteen ja happamiin liuoksiin se liukenee muodostaen strontiumvetysulfidia ja vetysulfidikaasua.
Kelmiküla
Kelmiküla on asuinalue Põhja-Tallinnan kaupunginosassa Tallinnassa. Sen pinta-ala on 21 hehtaaria ja väkiluku 1 341 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia.
Strontiumsulfidi
Valmistus ja käyttö
Strontiumsulfidia voidaan valmistaa kuumentamalla strontiumia ja rikkiä tai pelkistämällä strontiumsulfaattia hiilellä. Jälkimmäisessä valmistustavassa mukana on kuitenkin usein myös strontiumoksidia. Sitä muodostuu myös saostamalla liukoisia strontiumsuoloja sisältävästä vesiliuoksesta vetysulfidin tai muiden sulfidien avulla. Tyypillisin tapa valmistaa puhdasta strontiumsulfidia on kuitenkin strontiumkarbonaatin tai -sulfaatin kuumennus noin 1 000 °C:n lämpötilaan ja johtamalla reaktoriin vetysulfidia.
Strontiumsulfidia voidaan käyttää muiden strontiumyhdisteiden, esimerkiksi strontiumkarbonaatin valmistukseen ja nahankäsittelyssä karvanpoistoaineena. Tärkein käyttökohde on kuitenkin loisteaineiden valmistus. Viritettäessä europiumilla ja samariumilla doupattua strontiumsulfidia infrapunasäteilyllä ilmenee punaoranssi luminesenssi ja vihreää valoa tuottaa strontiumsulfidista, kalsiumsulfidista, rikistä ja ammoniumkloridista kuumentamalla saatu yhdiste.
Crafoord-palkinto
Crafoord-palkinto on Holger Crafoordin vuonna 1980 perustama palkinto, joka myönnettiin ensimmäisen kerran 1982. Palkintoa hallinnoi Ruotsin kuninkaallinen tiedeakatemia (KVA), ja sillä palkitaan ja edistetään perustutkimusta sellaisilla tieteenaloilla, jotka jäävät Nobel-palkinnon ulkopuolelle. Niitä ovat tähtitiede, biotieteet (erityisesti ekologia), geotieteet, matematiikka sekä sairauksista nivelreuma. Holger Crafoord sairasti itse nivelreumaa.
Saari (televisiosarja)
Saari on kreikkalainen televisiosarja, joka perustuu Victoria Hislopin samannimiseen romaaniin Saari (The Island, 2005). Se sijoittuu Kreetalle Spinalóngan saaren leprapotilaiden yhteisöön sekä läheiseen Plákan kylään, ja kertoo tämän yhteisön jäsenten traagisista kohtaloista useiden vuosikymmenten ajalta. Sarjaa esitettiin Kreikassa vuosina 2010–2011, ja se sai suuren suosion ja hyvän vastaanoton myös kriitikoilta. Sen esitysoikeudet on myyty useaan maahan, ja Suomessa se esitettiin vuosina 2013–2014 (uusinta 2015).
Historiallinen tausta
Lepra eli spitaali tai Hansenin tauti on krooninen sairaus, joka aiheuttaa epämuodostumia iholle ja muualle kehoon. Taudin tarttuvuuden vuoksi siihen sairastuneet eristettiin aiemmin muusta yhteisöstä. Spinalóngan saari toimi tällaisena leprasiirtolana vuosina 1903–1957. Samaan aikaan saari toimi myös vankilana joillekin terveille, jotka joutuivat vankeuteen sairaiden joukkoon.
Crafoord-palkinto
Palkinto jaetaan huhtikuussa Lundissa, ja Nobel-palkinnon tavoin sen ojentaa Ruotsin kuningas. Palkintosumma on 500 000 Yhdysvaltain dollaria, ja tarkoitus on, että palkinnon saaja käyttää sen tutkimustyöhön.
Saari (televisiosarja)
Historiallinen tausta
Elämä Spinalóngalla oli ankaraa. Saari on karu ja siksi kaikki ravinto täytyi tuoda muualta. Saaren asukkaat saivat valtiolta rahallista tukea, minkä ansiosta he saattoivat käydä kauppaa läheisten Plákan ja Eloúntan kylien asukkaiden kanssa. Lepraan löydettiin toimiva lääke ja saaren leprasiirtola suljettiin lopulta vuonna 1957.
Crafoord-palkinto
Suomalainen on saanut palkinnon kerran: Ilkka Hanskille myönnettiin vuonna 2011 biotieteiden palkinto.
Saari (televisiosarja)
Tuotanto ja esitykset
Hislopin romaanin menestys herätti kiinnostuksen tehdä siitä filmatisointi. Hislop halusi antaa oikeudet kreikkalaisille. Romaanin tarina laajennettiin 26-osaiseksi televisiosarjaksi, mitä varten Hislop lisäsi tarinaan tapahtumia ja henkilöitä. Sarja kuvattiin Kreetalla aidossa ympäristössä Spinalóngalla, Plákassa, Epáno Eloúntassa ja Ágios Nikólaoksessa. Kuvauksissa auttoi noin 700 paikallista avustajaa. Sarja on yksi kreikkalaisen televisiotuotannon kalleimpia; sen tuotantokustannukset olivat noin 4 miljoonaa euroa.
Sarjan esittelyfilmin ensiesitys järjestettiin Ágios Nikólaoksessa 10. lokakuuta 2010. Ensiesitys televisiossa oli seuraavana päivänä, 11. lokakuuta. Sarja sai suuren suosion Kreikassa. Sitä seurasi noin 35 prosenttia kreikkalaisista televisionkatsojista, ja illalla sarjan lähetysaikaan lähes 62 prosenttia sen hetkisistä televisionkatsojista seurasi sitä.
Kelmiküla
Kelmikülassa sijaitsee Baltian rautatieasema.
Saari (televisiosarja)
Tuotanto ja esitykset
Sarjan oikeudet on myyty useaan maahan, muun muassa Bulgariaan, Britanniaan, Kroatiaan, Makedoniaan, Romaniaan, Serbiaan, Turkkiin, Unkariin ja Venäjälle. Suomessa sarjan esitti Yle Teema. Ensimmäisen jakson esitys oli 10. joulukuuta 2013 ja viimeinen esitettiin 10. kesäkuuta 2014 (uusinta 25. toukokuuta – 21. heinäkuuta 2015).
thumb|none|540px|[[Spinalóngan saari, johon suuri osa sarjan tapahtumista sijoittuu.]]
Juoni
Foteiní kertoo Alexikselle tämän isoäidin äidistä, Plákan kyläkoulun opettajasta Eléni Petrákista, tämän miehestä Giórgis Petrákiksesta sekä heidän kahdesta tyttärestään Maríasta ja Ánnasta. Giórgiksen tehtävänä on kalastajantyönsä ohella kuljettaa ihmisiä ja ruokaa Spinalóngalle veneellään. Saarelle lepran vuoksi joutuneet ovat kyläyhteisön kannalta lähes kuin kuolleita, sillä heitä ei juurikaan voi tavata, ja yhteyttä voi pitää ainoastaan kirjeitse ja harvojen saarella vierailevien kautta. Kyläläisistä ainoastaan Giórgis pääsee työnsä kautta käymään saarella. Eräänä päivänä Eléniltä löydetään lepra, ja niin Giórgis joutuu viemään vaimonsa Spinalóngaan.
thumb|right|240px|Spinalóngan lähellä sijaitseva [[Pláka (Lasíthi)|Plákan kylä, jossa suoritettiin osa kuvauksista ja johon rakennettiin sitä varten lavastuksia.]] thumb|right|240px|[[Epáno Eloúntan kylää, joka oli toinen sarjan kuvauspaikoista.]] Eléni pyrkii rakentamaan elämäänsä Spinalóngalla. Elämä saarella on karua, mutta lopulta hänestä tulee saaren koulun opettaja. Toisen maailmansodan aikana saksalaiset tulevat Plákaan, mutta karttavat saarta. Eléni kuolee lepraan sota-ajan lopulla. Jäljelle jäänyt perhe jatkaa elämäänsä Plákassa. Kreikan sisällissodan jälkeen aikuiseksi kasvanut Ánna menee naimisiin rikkaan maanomistajan pojan Antréas Vandoulákiksen kanssa. Hän kätkee totuuden äitinsä kuolemasta mieheltään ja appivanhemmiltaan.
Eräänä päivänä Vandoulákiksen perheeseen ilmestyy Antréaksen kauan poissa ollut serkku Manólis. Ánna rakastuu Manólikseen, joka kihlautuu Marían kanssa. Vähän ennen häitä Maríalta kuitenkin löydetään lepra. Niin kihlaus puretaan ja María joutuu Spinalóngalle. Tämän jälkeen Ánnan ja Manóliksen välille muodostuu salasuhde. Lepraan liittyvän häpeällisen salaisuuden paljastuttua Vandoulákisten suhtautuminen koko Petrákiksen perheeseen muuttuu ja myös perheen jäsenten välit huononevat. Ánna saa lapsen, jonka nimeksi annetaan Sofía. Epäselväksi jää, oliko tämän isä Antréas vai Manólis.
Lopulta lepraan löydetään lääke, jonka seurauksena ensimmäiset potilaat paranevat kokonaan ja voivat lähteä saarelta. Eräänä päivänä saaren lepraparantola voidaan sulkea kokonaan. Tuolloin parantuneet pääsevät muuttamaan koteihinsa ja jäljelle jääneet potilaat pääsevät muualle hoidettaviksi. Ánnan ja Manóliksen salasuhde paljastuu Antréakselle samana päivänä, kun kyläläiset juhlivat Spinalóngan sulkemista ja muun muassa Marían paluuta. Antréas raivostuu ja ampuu Ánnaa. Ánna kuolee, ja näin Giórgis menettää toisen tyttärensä samana päivänä kun saa toisen takaisin.
Antréas joutuu vankilaan, jossa kuolee jonkun ajan kuluttua. María menee naimisiin Spinalóngalla tapaamansa, saaren potilaita hoitaneen lääkäri Níkos Kyrítsiksen kanssa. Sofía annetaan ottolapseksi heille. He kertovat Sofíalle asiasta vasta, kun tämä tulee täysi-ikäiseksi. Sofía jättää Kreikan ja muuttaa Englantiin tapaamansa englantilaisen miehen Marcuksen kanssa. Sofía ja Marcus saavat tyttären Alexiksen.
Foteinín kertomuksen kautta Alexikselle selviää näin vähitellen, että suvun vaiettu salaisuus liittyy lepraan, joka on leimannut kyseistä yhteisöä ja monia perheitä pitkään, sekä ihmissuhteiden kiemuroihin ja Ánnan traagiseen kohtaloon. Samalla Foteiní kertoo monien muiden Spinalóngan potilaiden traagisista kohtaloista, Plákan ja Spinalóngan yhteisöjen sisäisistä jännitteistä, lääkkeen löytymisen ja parantumisen toivosta, ja ihmisistä, jotka eivät koskaan menetä toivoaan kaiken keskellä.
Sarjan lopussa palataan jälleen nykyaikaan: Sofía lähtee tyttärensä Alexiksen perässä Kreetalle. He kohtaavat Spinalóngalla ja tekevät sovinnon.
Henkilöt
Alla on lueteltu sarjan päähenkilöt. Henkilönnimien translitterointi seuraa Wikipedian yleisiä käytäntöjä ja poikkeaa joissain kohdin suomenkielisestä televisiotekstityksestä.
Sukupuu
Sarjan päähenkilöt, Petrákiksen perheen jäsenet, joiden ympärille koko sarjan tapahtumat keskittyvät, on merkitty vahvennettuna.
Vastaanotto
I Kathimeriní -lehden kommentaattori Mariánna Tziantzí näki sarjan kuvaavan myös nykyajan Kreikan tuntoja: monet pelkäävät putoamista työttömyyteen ja köyhyyteen, eräänlaiseen henkiseen Spinalóngaan; samaan aikaan saaren tarina ilmentää kuitenkin myös toivoa paremmasta, lepran ja sen tuoman stigman voittamisesta. Tällaisena sarja edusti kreikkalaisille eräänlaista yhteistä, jaettua kokemusta. Myös kirjailija Hislopin itsensä mukaan Saari on ”tarina ihmisistä, jotka eivät koskaan luovuta ja ovat täynnä toivoa ja uskoa parempaan. Tämä sopii myös nykypäivän Kreikkaan.”
Aleksi Rantanen
Aleksi Rantanen (s. 1991) on hämeenlinnalainen näyttelijä. Rantanen tunnetaan parhaiten rooleistaan elokuvassa Ystäväni Henry ja lyhytelokuvassa Jumalan hampaat. Rantanen opiskeli Hämeenlinnan yhteiskoulun lukiossa ja jatkoi näyttelemistään erinäisissä harrastelijateattereissa.
Merimetsa
Merimetsa on asuinalue Põhja-Tallinnan kaupunginosassa Tallinnassa. Sen pinta-ala on 134 hehtaaria ja väkiluku 4 henkeä (1.1.2018).
NoviCraft
NoviCraft  on Unreal Tournament -pelimoottorin pohjalle rakennettu hyötypeli, jonka ovat kehittäneet yhteistyössä Oululaiset pelialan yritykset LudoCraft Oy ja TeamingStream Oy. Ludocraft on voittanut useita palkintoja eri pelikilpailuissa ja Tietoviikko on valinnut TeamingStreamin yhdeksi vuoden 2010 kiinnostavimmista start-up yrityksistä. NoviCraft voitti eOppimiskeskuksen vuosittain järjestämän eEemeli-kilpailun pääsarjan vuonna 2009. Kilpailun raadin mielestä NoviCraft on innovatiivinen hyötypeli, joka kehittää ryhmän yhteistoimintaa ja vuorovaikutusta.
NoviCraft pelillä on vahva ja monitieteinen tutkimuksellinen tausta yhteisöllisen oppimisen, johtajuuden ja pelitutkimuksen alueilla . Pelin ensimmäinen versio kehitettiin tutkimuskäyttöön Oulun yliopiston ja Jyväskylän yliopiston yhteisessä, Suomen Akatemian rahoittamassa, "Ecology of Collaboration: Collaboration as Motivated and Co-ordinated Activity in Learning at Higher Education and Work-Place Contexts (ECOL)" -tutkimushankkeessa. Ensimmäisen version tarkoituksena oli vain luoda väline yhteisöllisen ongelmanratkaisun tutkimista varten, jota seuranneessa Työsuojelurahaston rahoittamassa kansainvälisessä "Gate for Collaboration, 3D Game Technologies for Increasing the Efficiency of Distributed Team Work (Gate)" -tutkimushankkeessa peliä kehitettiin edelleen hajautetun tietotyön tukemiseen.
Nykyinen NoviCraft -tiimivalmennuspeli perustuu Gate-hankkeessa kehitettyyn eScape -peliin. Tieteellisen tutkimuksen pohjalta syntynyttä valmennuspeliä käytetään eri alojen työyhteisöissä sekä tiimeissä, jotka haluavat kehittää heidän yhteisöllisen työskentelyn taitoja. Peliä voidaan hyödyntää erityisesti mm. tiimivalmennuksessa, johtamiskoulutuksessa ja rekrytoinnissa.
Serhi Kurtšenko
Serhi Kurtšenko (, s. 21. syyskuuta 1985, Harkova, Harkovan alue, Ukrainan SNT) on ukrainalainen oligarkki.
Arviot Kurtšenkon omaisuudesta vaihtelevat lähteestä toiseen. Jotkut tunnustetut lähteet ryhmittelevät hänet Ukrainan kymmenen varakkaimman oligarkin joukkoon. Esimerkiksi vuoden 2013 listauksessa ukrainanlainen Korrespondent-lehti (joka tosin kuuluu oligarkin hallitsemaan viestintäyhtiöön) arvioi hänen omistuksensa arvoksi 2,4 miljardia dollaria, listaten hänet Ukrainan 7. varakkaimmaksi henkilöksi.
Suurliikemies Kurtšenkon omaisuus on peräisin erityisesti maakaasukaupasta. Kurtšenkolla on myös merkittävää mediaomistusta. Hänen VETEK-holdingyhtiön kautta hallitsemansa mediaholdingyhtiötä UMH groupia on pidetty eräänä mahdollisena Sanoman venäläisen tytäryrityksen, Sanoma Independent Median ostajaehdokkaana.
Ukrainan sisäministeri on kuitenkin kertonut julkisuudessa, että Kurtšenkosta on annettu Interpolin kansainvälinen etsintäkuulutus. Syyttäjä haluaisi kuulla VETEKin hallitusta johdossa toimivaa liikemiestä maaliskuussa 2014 tehdyn tarkastuksen yhteydessä toteamiensa petosepäilyjen johdosta. Bensiinituotteiden laajamittaiseksi väitetyn maahantuonnin ja jälleenviennin asiakirjoja epäillään väärennetyn. Tästä saattoi syyttäjän käsityksen mukaan aiheutua Ukrainan valtiolle vuonna 2013 jopa 26 miljardin hryvnian menetys (runsas 2 mrd euroa). Syyttäjä toivoo saavansa kuulla Kurtšenkoa myös nesteytetyn maakaasun (LNG) keinotteluun liittyen.
Dmitri Suharev
Dmitri Vladimirovitš Suhаrev (, s. 25. joulukuuta 1960 Tškalovsk, Tadžikistanin SNT, Neuvostoliitto) on venäläinen kilpauransa päättänyt koripalloilija.
Miesten maajoukkuetasolla Suharev edusti MM-hopealle yltänyttä Neuvostoliittoa Argentiinassa 1990, Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vuosi tämän jälkeen Saksassa EM-hopealle yltänyttä Venäjää.
FC Šiauliai
FC Šiauliai on jalkapalloseura Šiauliain kaupungista. Se pelaa Liettuan korkeimmalla sarjatasolla A Lygassa. FK Šiauliai on perustettu vuonna 1995. Seura on pelannut kahdesti Eurooppa-liigassa: kaudella 2010–2011 se jäi toiselle karsintakierrokselle ja kaudella 2012–2013 ensimmäiselle karsintakierrokselle. Vuonna 2016 klubi joutui konkurssiin.
Frazione
Frazione (it.) on hallinnollinen termi, joka Italiassa tarkoittaa kunnan osaa ja vastaa lähinnä kylää. Niitä on italiassa yli 37 000.
Ajan myötä frazionet ovat vähitellen menettäneet itsenäisyyttään hallinnon keskittämisen myötä, ja ne ovat jääneet komentoketjun loppupäähän. Niistä valitut virkamiehet, consiglieri, edustavat kylää kuntatasolla. Kuntia, comuni, on noin 8 000, ja jokainen kunta käyttää hallinnollista valtaa sisällään oleviin frazioneihin.
Helsingfors Posten
thumb|200px|Lehden ensimmäisen numeron etusivu. Helsingfors Posten oli Helsingissä vuosina 1864–1865 ilmestynyt ruotsinkielinen sanomalehti.
Theodor Neoviuksen julkaisema ja toimittama Helsingfors Posten oli linjaltaan vapaamielinen ja perustuslaillinen viikkolehti. 1200 kappaleen levikillään se nousi maan suurimpien sanomalehtien joukkoon. Toukokuussa 1865 se kuitenkin lakkasi ilmestymästä ilmeisesti taloudellisten vaikeuksien vuoksi.
Anglet Hormadi
Anglet Hormadi on ranskalainen jääkiekkoseura Angletin kaupungista. Seura on pelannut aikaisemmin Ranskan pääsarjatasolla 1999 lopun ja vuoden 2007 välisenä aikana. Seura on onnistunut voittamaan pääsarjassa kerran hopeaa ja pronssia. Kauden 2006-2007 päätteeksi seura kuitenkin putosi talousvaikeuksien takia neljänneksi korkeimmalle tasolle. Seuraavalla kahdella kaudella seura pelasi tämän lisäksi myös Espanjan pääsarjassa. 2010-luvun seura kuitenkin on pelannut Ranskan alimmilla sarjatasoilla.
Joukkueenjohto
Lähde: EliteProspects
Myytinmurtajat (8. tuotantokausi)
Kauden 8 jaksot 137 - 159 esitettiin Yhdysvalloissa vuonna 2010.
Danas Pozniakas
Danas Pozniakas (aik. Dan Ivanovitš Poznjak,, 14. lokakuuta 1939 Tolchak, Puola – 4. helmikuuta 2005 Vilna, Liettua) oli liettualainen, Neuvostoliittoa edustanut nyrkkeilijä ja olympiavoittaja.
Pozniakas, joka tunnettiin tuolloin nimellä Dan Poznjak, voitti Méxicon 1968 olympialaisissa kultaa raskaassa keskisarjassa eli alle 81-kiloisissa. Hän voitti kuubalaisen G. Aldaman tyrmäyksellä toisessa erässä, itäsaksalaisen Jürgen Schlegelin pistein 5–0 ja bulgarialaisen Georgi Stankovin pistein 5–0. Loppuottelussa hän sai luovutusvoiton nenänsä välierissä murtaneesta romanialaisesta Ion Moneasta.
Pozniakas voitti Euroopan-mestaruuden raskaassa keskisarjassa Itä-Berliinissä 1965, Roomassa 1967 ja Bukarestissa 1969 sekä EM-hopeaa Moskovassa 1963. Hän voitti Neuvostoliiton mestaruuden vuosina 1962, 1965, 1967 ja 1968.
FK Klaipėdos Granitas
Futbolo Klubas Klaipėdos Granitas on jalkapalloseura Klaipėdan kaupungista. Seura pelaa Liettuan korkeimmalla sarjatasolla A Lyga. Se on perustettu vuonna 2012. Se on voittanut kertaalleen 1 Lygan vuonna 2013, joka on Liettuan toiseksi korkein sarjataso. Vuonna 2015 klubi joutui konkurssiin.
Bill Forsyth
William David ”Bill” Forsyth (s. 29. heinäkuuta 1946 Glasgow) on skotlantilainen elokuvaohjaaja, joka tunnetaan elokuvistaan Gregory’s Girl – nykypäivän romanssi (1981), Local Hero – kylän sankari (1983), Jäätelösota (1984), Sylvien talo (1987) ja Gregoryn tytöt (1999).
Forsyth aloitti ohjaajauransa pikkuvarkaista kertovalla nuorisokuvauksella That Sinking Feeling (1979). Se tuotettiin niin halvalla, että skottimurteen dubbaamisen Yhdysvaltain markkinoille kerrotaan maksaneen enemmän kuin itse elokuvan teko. Yllättäväksi maailmanhitiksi noussut Gregory’s Girl raivasi Forsythille tietä eteenpäin, ja syntyivät skottikomediat Local Hero – kylän sankari (1983) ja Jäätelösota (1984), joihin musiikin on tehnyt Mark Knopfler.
Forsyth siirtyi 1980-luvun puolivälissä Hollywoodiin, jossa hänen ensimmäinen ohjauksensa oli Christine Lahden vahvasta pääosasta tunnettu Sylvien talo (Housekeeping, 1987). Sitä seurasi rikoskomedia Keikkakaverit (Breaking In, 1989), jonka on kirjoittanut John Sayles ja pääosaa esittää Burt Reynolds.
Forsythin seuraava projekti, Robin Williamsin vaihtuvien roolien varaan rakennettu komedia Ollaan ihmisiksi (Being Human, 1994) oli tarkoitettu hitaaksi, episodimaiseksi katsaukseksi ihmisestä eri aikakausina. Tuotanto oli täynnä taloudellisia vastoinkäymisiä, ja lopulta tuotantoyhtiö vaatii elokuvaa lyhennettäväksi 40 minuutilla sekä varustettavaksi onnellisella lopulla ja kertojanäänellä. Forsyth menetti mielenkiintonsa elokuvien tekemiseen, mutta palasi käsikirjoittajan ja ohjaajan työhön vielä elokuvassa Gregoryn tytöt (1999).
Vuonna 1999 British Film Instituten kyselyssä Gregory’s Girl – nykypäivän romanssi äänestettiin kaikkien aikojen 30. parhaaksi ja Local Hero – kylän sankari 37. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.
Maldivian
Maldivian  on Malediivien kansallinen lentoyhtiö, joka on perustettu vuonna 2000. Maldivian operoi Malén kansainväliseltä lentoasemalta Malésta seitsemään kohteeseen viiden koneen laivastollaan.
Historia
thumb|278px|Maldivianin Dash 8.
Maldivian on perustettu 13. huhtikuuta 2000 nimellä Island Aviation Services. 26. tammikuuta 2008 Island Aviation Services loi uuden brändin nimeltä Maldivian. Yhtiö on 100 % Malediivien hallituksen omistama.
Laivasto
Maldivianin Bombardier Dash 8 -koneiden keski-ikä oli 11,1 vuotta helmikuussa 2010.
Mikael Granlund (jääkiekkomaalivahti)
Mikael Granlund (s. 27. helmikuuta 1971 Helsinki) on entinen suomalainen jääkiekkomaalivahti, joka pelasi SM-liigassa vuosina 1991–1994. Hän voitti HIFK:n riveissä pronssimitalin kaudella.
Ura
Mikael Granlund aloitti jääkiekon Espoossa, EJK:ssa, mutta siirtyi HIFK:hon jo 9-vuotiaana. B-juniori-ikäisenä hän vaihtoi Grankulla IFK:hon. Kausi 1990–1991 sujui I-divisioonassa GrIFK Hockeyssä ja kauden päätteeksi Granlund oli myös mukana nuorten maailmanmestaruuskilpailuissa Kanadassa. Kaudeksi  Granlund siirtyi SM-liigan Turun Palloseuraan (TPS). Kesken kauden hän siirtyi HIFK:hon. HIFK oli runkosarjan päätteeksi kuudes ja kohtasi puolivälierissä TPS:än. HIFK päätti kauden ottamalla pronssimitalit.
Wasa Tidning
Wasa Tidning -nimisiä lehtiä on kaksi:
Mikael Granlund (jääkiekkomaalivahti)
Ura
Granlund jatkoi HIFK:ssa myös kausilla 1992-1993 ja 1993-1994. Hän edusti Suomen A-maajoukkuetta 3 ottelussa kaudella 1993 (Deutschland-Cup).
Granlund siirtyi kaudeksi 2000–2001 Väsby IK:hon, Ruotsin jääkiekon I-divisioonaan. Kyseisen kauden jälkeen Granlund päätti uransa.
Lumiaho
Lumiaho voi tarkoittaa seuraavia:
Beyooooond1st
Beyooooond1st on japanilaisen Beyooooonds-tyttöryhmän ensimmäinen studioalbumi. Albumi julkaistiin 27. marraskuuta 2019.
Gertrud Solitander
Gertrud Solitander (20. tammikuuta 1884 Helsinki – 7. marraskuuta 1945) oli suomalainen taidemaalari.
Gertrud Solitanderin vanhemmat olivat teollisuushallituksen intendentti Carl Probus Solitander (1843–1918) ja Göthilda Fredrika Elisabet Granfelt (1849–1921). Hän opiskeli Suomen Taideyhdistyksen piirustuskoulussa 1900–1904 ja osallistui Suomen Taiteilijain näyttelyihin vuosina 1907, 1908 ja 1909. Solitander muutti Tanskaan 1914.
Gertrud Solitander oli naimisissa tanskalaisen Lauritz Borgbergin (s. 1885) kanssa. Hänen veljiään olivat pääkonsuli, ministeri Axel Solitander ja vesirakennustekniikan professori Henrik Probus Ossian (H. P. O.) Solitander.
Latvian naisten jalkapallomaajoukkue
Latvian naisten jalkapallomaajoukkue edustaa Latviaa naisten virallisissa jalkapallo-otteluissa. Se kuuluu UEFAan. Joukkue ei ole koskaan selviytynyt EM- tai MM-kilpailuihin.
Joona Huttula
Joona Huttula (s. 7. tammikuuta 1997 Tampere) on suomalainen jääkiekkopuolustaja, joka pelaa Tšekin Extraligan HC Karlovy Varyssa.
Ura
Huttula on Oulun Kärppien kasvatti. Kesken kauden 2012–2013 hän siirtyi seuran C-nuorista Haukiputaan Ahmojen B2-nuoriin. Kaudeksi 2013–2014 Huttula siirtyi Kiimingin Kiekko-Poikien B2-nuoriin. Hän oli joukkueen tehokkain puolustaja tehoilla 9+21=30, joilla Huttula sijoittui koko B2-nuorten SM-sarjan puolustajien pistepörssissä kolmanneksi. Hän voitti kauden päätteeksi B2-nuorten SM-pronssia, mikä oli KKP:n seurahistorian ensimmäinen SM-mitali ja korkein saavutus. Kauden 2014–2015 Huttula aloitti Kiekko-Laserin B-nuorten Mestisjoukkueessa, josta hän siirtyi kesken kauden sarjatasoa ylemmäs Kärppien B-nuorten SM-sarjajoukkueeseen, jossa Huttula voitti kauden päätteeksi Suomenmestaruuden.
Kesällä 2015 Huttula harjoitteli Kärppien A-nuorten mukana. Hän kuitenkin katsoi roolinsa jäävän pieneksi, joten Huttula päätti siirtyä kaudeksi 2015–2016 Yhdysvaltoihin USPHL-junioriliigan Islanders Hockey Clubiin. Hän oli kuudella osumallaan joukkueen eniten maaleja tehnyt puolustaja. Huttula palasi kaudeksi 2016–2017 kasvattajaseuraansa Kärppiin ja siirtyi seuran A-nuoriin. Hän kävi kauden aikana myös Kärppien SM-liigajoukkueen mukana, mutta Huttula ei kuitenkaan saanut tililleen otteluita.
La Castellane
La Castellane on yksi Marseillen lähiöistä. Lähiö sijaitsee noin 10 kilometrin päässä kaupungin keskustasta pohjoiseen. Se on rakennettu 1960-luvulla, ja sen asukkaat ovat taustaltaan maahanmuuttajia. Valtaosa asukkaista on työttömänä. La Castellanen lähiö on Marseillen pahamaineisin. Lähiötä hallitsevat aseistautuneet rikollisjengit, jotka pyörittävät siellä huumekauppaa. Jalkapalloilija Zinédine Zidane on kasvanut La Castellanessa. Lähiötä on ryhdytty puhdistamaan rikollisuudesta ja muun muassa Zidanen kotitalo G on purettu, koska se oli kokonaan huumekauppiaiden hallinnassa. thumb|left|La Castellane
Joona Huttula
Ura
Kaudeksi 2017–2018 Huttula teki Kärppien kanssa 1+1-vuotisen SM-liigasopimuksen. Hän aloitti kautensa seuran A-nuorissa, joiden varakapteeniksi Huttula nousi. Hän voitti kauden päätteeksi A-nuorten SM-hopeaa. Huttula debytoi kauden aikana myös Kärppien SM-liigajoukkueessa, jossa hän pelasi kymmenen runkosarja- ja kolme playoff-ottelua tehopistein 1+1=2. Huttula teki liigadebyyttinsä 4. marraskuuta 2017 Turun Palloseuraa vastaan, kun muun muassa Lasse Kukkosen loukkaantuminen avasi hänelle paikan Kärppien kokoonpanosta. Huttula merkittiin joukkueen seitsemänneksi puolustajaksi. Hän sai ottelussa jääaikaa lopulta 9.24 minuuttia. Huttula sai myös yhden kahden minuutin jäähyn kiinnipitämisestä. Hän keräsi ottelusta teholukeman +1. Liigauransa avausmaalin Huttula teki kuudennessa ottelussaan 9. helmikuuta 2018 Mikkelin Jukureita vastaan. Tapio Niemelä ja Timo Loukasvuori valitsivat hänet ottelun Alumnien tähtien kakkostähdeksi. Huttula sai puolivälieräsarjassa peliaikaa Miika Koiviston loukkaantumisen myötä. Hän voitti kauden päätteeksi Suomenmestaruuden. Huttula pelasi kauden aikana miesten pelejä myös kuuden runkosarjaottelun verran lainalla Mestis-joukkue Rovaniemen Kiekossa. Maaliskuussa 2018 hän teki Kärppien kanssa kaksivuotisen jatkosopimuksen.
Kesäkuussa 2018 Kärpät lainasi Huttulan alustavasti koko kauden 2018–2019 kattavalla sopimuksella Rovaniemen Kiekon Mestis-joukkueeseen. Hän pelasi siellä kaikkiaan 33 runkosarja- ja yhden Suomen Cupin ottelun tehopistein 5+9=14. Siirtorajan kynnyksellä, helmikuussa 2019 Huttulan lainasopimuksen kerrottiin päättyneen ja hänen vahvistettiin palaavan Kärppien vahvuuteen. Huttula pelasi kauden aikana viisi SM-liigaottelua tehden kaksi syöttöpistettä, mutta suurimman osan loppukaudestaan hän pelasi kuitenkin Kärppien A-nuorissa, jossa Huttunen voitti kauden päätteeksi Suomenmestaruuden.
Huttulan varsinainen SM-liigan tulokaskausi 2019–2020 toi hänelle 47 runkosarjaottelussa kolme syöttöpistettä. Huttulan teholukema +7 oli liigan yli puolet kaudesta pelanneista tulokkaista paras. Marraskuussa 2019 hän teki Kärppien kanssa 1+1-vuotisen jatkosopimuksen. Kaudella 2020–2021 Huttula teki SM-liigan piste-ennätyksensä tehoilla 2+6=8. Hänen vastuunsa kasvoi puolustuksen poissaolojen myötä ja Huttula nosti tasoaan varsinkin kevätkaudella, jolloin hän keräsi helmikuun otteluista teholukeman +7. Myös huhtikuussa Huttula keräsi teholukeman +6. Hänen runkosarjan kokonaisteholukemansa +10 oli lopulta Kärppien puolustajista paras Libor Šulákin ohella. Sanomalehti Kalevan mukaan seura ei kuitenkaan käyttänyt Huttulan sopimuksessa ollutta optiota, joka päättyi joulukuussa 2020.
Kaudeksi 2021–2022 Huttula siirtyi kaksivuotisella sopimuksella Saimaan Palloon. Kauden 2022–2023 kynnyksellä syyskuussa 2022 seura lainasi hänet toistaiseksi voimassa olevalla sopimuksella Mestis-joukkue Imatran Ketterään, jossa Huttula pelasi neljä runkosarja- ja neljä Suomen Cupin ottelua. Hän ei pelannut alkukaudella otteluakaan SaiPassa, kunnes lokakuussa Huttulan sopimus seuran kanssa purettiin yhteisymmärryksessä. Seuraavana päivänä hänen tiedottiin siirtyvän kuukauden mittaisella tryout-sopimuksella Tšekin Extraligassa pelaavan HK Hradec Královén riveihin, kun joukkue tarvitsi nopeasti paikkaajaa terveysongelmien vuoksi sivussa oleville. Koejaksonsa päätteeksi seura kuitenkin uutisoi, että Huttula ei jatka Hradec Královéssa. Muutamaa päivää myöhemmin hän siirtyi loppukauden kattavalla sopimuksella samassa liigassa pelaavaan HC Karlovy Varyyn. Tammikuussa 2023 Huttula teki seuran kanssa kaksivuotisen jatkosopimuksen kevääseen 2025 saakka.
Muuta
Huttula valmistui ylioppilaaksi Kastellin lukiosta keväällä 2017. Hän on maininnut idolikseen Victor Hedmanin.
Huttula avioitui heinäkuussa 2022 Kärppien U20-joukkueen fysiikkavalmentaja ja fysioterapeutti Jenny Uusimaan kanssa.
Pelguranna
Pelguranna on asuinalue Põhja-Tallinnan kaupunginosassa Tallinnassa. Sen pinta-ala on 100 hehtaaria ja väkiluku 15 007 henkeä (1.1.2018). Vuoden 2014 alussa asuinalueen väestöstä 24 prosenttia oli virolaisia.
Hugo Campagnaro
Hugo Armando Campagnaro (s. 27. kesäkuuta 1980 Córdoba) on argentiinalainen jalkapalloilija. Hän pelaa puolustajana Italian Serie B:n Pescarassa.
Campagnaro aloitti uransa Club Deportivo Morón -joukkueessa, joka pelasi Argentiinan toiseksi ja kolmanneksi ylimmillä sarjatasoilla. Vuonna 2002 hän siirtyi Italian Serie A:ssa pelaavaan Piacenzaan. Ensimmäisellä kaudella hän pelasi 12 ottelussa tehden kaksi maalia. Joukkue kuitenkin tippui kauden päätteeksi Serie B:hen. Piacenzassa Campagnaro pelasi kauden 2006–2007 loppuun asti.
Kesällä 2007 hän siirtyi Serie A -joukkue Sampdoriaan. Joukkueessa hän pelasi 38 liigaottelua.
Benjamin Christensen
Benjamin Christensen (28. syyskuuta 1879 Viborg, Tanska – 2. huhtikuuta 1959 Kööpenhamina, Tanska) oli tanskalainen ohjaaja ja näyttelijä, joka työskenteli sekä elokuvissa että teatterissa. Hänen tunnetuin ohjaustyönsä on Noita (1922) ja valkokangasesiintyminen Carl Theodor Dreyerin elokuvassa Naisen orja (1924).
Hugo Campagnaro
Vuonna 2009 Campagnaro siirtyi Napoliin neljän vuoden sopimuksella.
Benjamin Christensen
Elämäkerta
Christensen aloitti näyttelijän opinnot Tanskan kuninkaallisessa teatterissa 1901. Hän näytteli vuoteen 1907 asti Århusin teatterissa ja Kööpenhaminassa Folkteatretissa. Christensen jätti teatterin 1907 ja siirtyi ranskalaisen samppanjanvalmistajan Lansonin edustajaksi. Elokuvauransa hän aloitti 1912. Christensen esiintyi muutamassa elokuvassa muttei ollut tyytyväinen näiden taiteelliseen laatuun. Hän saikin seuraavaksi ohjattavakseen elokuvan, ja hänen ensimmäinen elokuvansa oli Salaperäinen X (Det hemmelighedsfulde X) vuodelta 1914. Kaksi vuotta myöhemmin ilmestyi Koston yö (Hævnens Nat). Kummankaan elokuvan tarina ei ollut erityisen kiinnostava, mutta Christensin elokuvien taiteelliset ansiot saivat huomattavia kehuja. Christensen esitti molemmissa elokuvissa myös pääroolia.
Christensen teki kaksi vuotta taustatutkimusta seuraavaa elokuvaansa varten. Hän tutki vuodet 1919–1921 noituuden ja satanismin historiaa. Christensenin päätyönä pidetäänkin vuonna 1922 valmistunutta Noitaa, joka ainutlaatuinen elokuva, joka on uraauurtava työ sekä dokumentti- että fiktioelokuvan parissa. Noidassa Christensen esitti elokuvataiteen keinoin ihmiskunnan historian synkempiä aiheita.
Hugo Campagnaro
9. kesäkuuta 2011 Campagnaro joutui Argentiinassa autokolariin, jossa kuoli kolme henkilöä. Hän kuitenkin selviytyi hengissä saatuaan muutaman haavan ja aivotärähdyksen.
Wasa Tidning (1880–1898)
thumb|200px|Lehden ensimmäisen varsinaisen numeron etusivu. Wasa Tidning oli Vaasassa vuosina 1880–1898 ilmestynyt ruotsinkielinen sanomalehti.
Hugo Campagnaro
Kesällä 2013 Campagnaro siirtyi Internazionaleen ja vuonna 2015 Pescaraan.
Benjamin Christensen
Elämäkerta
Noidan jälkeen Christensen teki sopimuksen saksalaisen Ufan kanssa. Hän ohjasi Ufalle kolme elokuvaa. Christensen esitti kuitenkin myös pääroolia maanveljensä Dreyerin elokuvassa Naisen orja. Vuonna 1925 Christensen siirtyi Hollywoodiin, jossa hänen uransa ei missään vaiheessa kantanut kunnolla. Hollywoodissa Christensen ohjasi lopulta kuusi elokuvaa, ja hän palasi Tanskaan vuonna 1930. Vasta yhdeksän vuotta myöhemmin elokuvayhtiö Nordisk Films Kompagni palkkasi hänet. Christensen ohjasi Nordisk Filmille vuonna 1939 elokuvan Avioeron lapsi, joka tuotti hyvin lippuluukuilla. Kriitikot eivät kuitenkaan lämminneet elokuvalle. Tämän jälkeen hän ohjasi vielä kolme elokuvaa.
Christensenin viimeinen elokuva oli Damen Med de Lyse Handsker, joka oli häneltä paluu mykkäelokuvan melodramaattiseen tyyliin. Se oli vakoojajännäri, joka epäonnistui täydellisesti. Christensen jätti sen jälkeen julkisuuden. Hän työskenteli lopun elämäänsä eristyksissä pienen kööpenhaminalaisen elokuvateatterin johtajana.
Wasa Tidning (1880–1898)
Toimittaja Waldemar Sandmanin perustaman Wasa Tidningin julkaisuyhtiö oli sama kuin suomenmielisellä Vaasan Lehdellä. Kielikysymyksessä neutraali lehti ei menestynyt ruotsinkielisen Pohjanmaan kovassa lehtikilpailussa, ja se lopetettiin taloudellisesti kannattamattomana.
Lehti ilmestyi vuonna 1881 kolmesti, vuosina 1882–1883 kahdesti, vuodesta 1884 lähtien kolmesti, vuodesta 1889 neljästi ja vuodesta 1894 kuudesti viikossa. Loppuvaiheessa sen rinnalla julkaistiin myös kaksipäiväistä painosta. Levikki oli 1200 kappaletta vuonna 1893.
Leskenlehdet
Leskenlehdet (Tussilago) on asterikasvien heimoon kuuluva suku. Parhaiten tunnettu kasvi suvussa on leskenlehti (Tussilago farfara). Suvun nimi Tussilago liittyy sanaan tussis, joka latinassa tarkoittaa yskää.
Leskenlehti on nykyisin ainoa sukuun hyväksytty laji, mutta historiallisesti siihen on sijoitettu melko paljon lajeja. Leskenlehdet kuvannut Carl von Linné sijoitti sukuun alun perin muun muassa ruttojuuret (Petasites), alppitupsun (Homogyne alpina) ja Chaptalia- ja Leibnitzia-sukuihin nykyisin siirrettyjä kasveja.
Wasa Tidning (1839–1855)
thumb|200px|Lehden ensimmäisen varsinaisen numeron etusivu. Wasa Tidning (vuodesta 1848 lähtien Ilmarinen) oli Vaasassa vuosina 1839–1852 ja 1854–1855 ilmestynyt ruotsinkielinen sanomalehti.
Laivanvarustaja Carl Gustaf Wolff ja hovioikeudennotaari Carl Johan Boy perustivat Wasa Tidningin Pohjanmaan maakuntalehdeksi. Aluksi varsin sekalaista ja lainattua ainesta sisältänyt lehti muuttui virkeämmäksi ja sai uuden nimen fennomaanisesti suuntautuneen Torsten Ture Renvallin tultua toimittajaksi. Myöhemmin se muuttui paikallisiin asioihin keskittyneeksi uutislehdeksi. Vaasan palo keskeytti lehden ilmestymisen ja vaikeutti muutenkin sen toimintaa. Lopulta se lopetettiin kannattamattomana.
Lehti ilmestyi aluksi kerran, vuodesta 1848 lähtien kahdesti ja vuodesta 1854 jälleen kerran viikossa. Sen levikki oli suurimmillaan 395 kappaletta vuonna 1848.
Sheffieldin tuomiokirkko
Sheffieldin tuomiokirkko on Englannin kirkon Sheffieldin hiippakunnan katedraali vuodesta 1914, jolloin hiippakunta perustettiin. Samalla paikalla on ollut kristillinen kirkko yli tuhannen vuoden ajan.
Monte Plata
Monte Plata on provinssi Dominikaanisessa tasavallassa. Sen pääkaupunki on Monte Plata. Provinssin pinta-ala on 2613 km2 ja väkiluku noin 190 000.
Provisnssi sijaitsee suoraan Santo Domingosta pohjoiseen. Se on sisämaa-alue, mutta siellä on kaksi vuoristoa, ja Los Haitisen kansallispuisto.
Bezymjankan metroasema
Bezymjanka on yksi Samaran metron asemista. Se avattiin 26. joulukuuta 1987.
Vieno Nikander
Keskustukena ja hyökkääjänä pelannut Nikander edusti urallaan Turun Palloseuraa. Hän oli mukana perustamassa seuraa, ja voitti sen riveissä Suomen mestaruuden 1928. Kaikkiaan Nikander pelasi viiden mestaruussarjakauden aikana 47 ottelua, joissa hän teki 12 maalia.
Nikander pelasi Suomen maajoukkueessa yhden maaottelun vuonna 1925.
Täktomin neuvostomonumentti
Täktomin neuvostomonumentti Täktomintien varrella Hangossa on pystytetty jatkosodassa Hangon taisteluiden yhteydessä kaatuneiden neuvostoliittolaisten sotilaiden muistoksi.
Sen kyljessä lukee venäjäksi, suomeksi ja ruotsiksi: ”Suuren isänmaallisen sodan vuosina sankarillisesti kaatuneille neuvostosotureille kiitollisena synnyinmaa”. Muistomerkissä on punatähden sekä sirpin ja vasaran kuva.
Kaatuneiden neuvostokansalaisten muistomerkki on kooltaan suurin Hangon sotilaallisista muistomerkeistä.
Elšad Gadašev
Miesten maajoukkuetasolla Gadašev edusti EM-pronssille yltänyttä Neuvostoliittoa Jugoslaviassa 1989 ja Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992.
Liettuan naisten jalkapallomaajoukkue
Liettua naisten jalkapallomaajoukkue edustaa Liettuaa naisten virallisissa jalkapallo-otteluissa. Se kuuluu UEFAan. Joukkue ei ole koskaan selviytynyt EM- tai MM-kilpailuihin.
Täktomin neuvostomonumentti
Vaiheet
Aloitteen hautausmaan perustamisesta teki Hangon sotavankileirien johtaja majuri Sven Lundqvist vuonna 1942. Neuvostoliittolaisten sotavankileirien vangit raivasivat hautausmaan ja hautakummut, jotka reunustettiin pyöreillä kivillä. Haudoille laitettiin puuristit.
Paikalle pystytettiin uusi muistomerkki vuonna 1960. Monumentin piirustukset tehtiin Moskovassa. Valmistaja oli Granit Oy Salossa (entinen Hangon Graniitti). Materiaali on harmaa, ristipäähakattu graniitti. Kivimuurin pinta hakattiin karheaksi.
Vuonna 1969 monumentti palkittiin kauneimpana neuvostoliittolaisena sotamuistomerkkinä, joka sijaitsee Neuvostoliiton ulkopuolella.
Vuonna 2000 graniittikiviin kiinnitettiin kymmenen nimilaattaa, joihin on kaiverrettu 186 neuvostosotilaan nimet. Myös monumentin lippuun asennettiin muistolaatta.
Vuonna 2008 muistomerkistä tuli osa Hangon kansallista kaupunkipuistoa.
Haudat
Paikalle on haudattu kaikkiaan 453 sotilasta. Pieni osa haudatuista on miinanraivaustöissä surmansa saaneita sotavankeja, valtaosa on taisteluissa kuolleita. Vainajista 267 jäi tunnistamatta.
Aiheesta muualla
59.83158°N, 23.02206°W